CELEX: 62021CN0517
Language: et
Date: 2021-08-20 00:00:00
Title: Kohtuasi C-517/21: Eelotsusetaotlus, mille on esitanud Landesgericht Korneuburg (Austria) 20. augustil 2021 – Laudamotion GmbH versus TG, QN, AirHelp Germany GmbH

22.11.2021   
            
            
               ET
            
            
               Euroopa Liidu Teataja
            
            
               C 471/27
            
         
      Eelotsusetaotlus, mille on esitanud Landesgericht Korneuburg (Austria) 20. augustil 2021 – Laudamotion GmbH versus TG, QN, AirHelp Germany GmbH
      (Kohtuasi C-517/21)
      (2021/C 471/34)
      Kohtumenetluse keel: saksa
      
         Eelotsusetaotluse esitanud kohus
      
      Landesgericht Korneuburg
      
         Põhikohtuasja pooled
      
      
         Apellant: Laudamotion GmbH
      
         Vastustajad apellatsioonimenetluses: TG, QN, AirHelp Germany GmbH
      
         Eelotsuse küsimused
      
      
                  1.
               
               
                  Kas määruse (EÜ) nr 261/2004 (1) artikli 3 lõike 2 punkti a tuleb tõlgendada nii, et määrus on kohaldatav reisija suhtes, kes registreerib lennule veebis, kuid ei ilmu viidatud sättes nimetatud ajaks registreerimislauda?
               
            
                  2.
               
               
                  Kas määruse nr 261/2004 artiklit 5 koosmõjus artikliga 7 tuleb Euroopa Kohtu otsust Sturgeon jt (2) arvestades tõlgendada nii, et kui tegutsev lennuettevõtja ei saa määruse nr 261/2004 artikli 5 lõike 3 tähenduses vastutusest vabaneda, siis on reisijal õigus hüvitisele, kui
                  
                              —
                           
                           
                              lend jõuab lõppsihtkohta vähemalt kolmetunnise hilinemisega,
                           
                        
                              —
                           
                           
                              juba enne pardaleminekut oli selge, et lend jõuab lõppsihtkohta vähemalt kolmetunnise hilinemisega, ja
                           
                        
                              —
                           
                           
                              reisija ei ilmu pardaleminekuks lennu väravasse?
                           
                        Kui teisele küsimusele vastatakse jaatavalt:
               
            
                  3.
               
               
                  Kas see on nii ka juhul, kui reisija broneerib ilma tegutseva lennuettevõtja abita mõne muu lennu, millega ta jõuab sama linna või sama piirkonna mõnda teise lennujaama (määruse nr 261/2004 artikli 8 lõige 3) ajal, mis on algul broneeritud lennu lõppsihtkohta plaanipärase saabumise ajast vaid ebaolulisel määral hilisem?
                  Kui teisele küsimusele vastatakse jaatavalt:
               
            
                  4.
               
               
                  Kas see on nii ka juhul, kui tegutsev lennuettevõtja broneerib reisija – reisija soovil – ümber mõnele muule lennule, millega jõuab reisija oma lõppsihtkohta ajal, mis on algul broneeritud hilinenud lennu saabumisajast küll varasem, kuid siiski hilisem ajast, mil algul broneeritud lend oleks jõudnud lõppsihtkohta juhul, kui see oleks toimunud plaanipäraselt (kusjuures lend, millele reisija ümber broneeriti, ei olnud ise „pikaajalise hilinemisega“ lend)?
               
            
         (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT 2004, L 46, lk 1; ELT eriväljaanne 07/08, lk 10).
      
         (2)  19. novembri 2009. aasta kohtuotsus C-402/07 ja C-432/07, EU:C:2009:716.